सरगुजा : रायगढ़ जिला जेल म बंद कैदी मन म चिकनपॉक्स फैल गे हे. आधा दर्जन कैदी मन के गंभीर होए के बाद जेल प्रबंधन ह प्रशासन ले मदद मांगिस हे अउ जेल म बंद बाकी बंदी मन म ऐ बीमारी ल फइले ले रोके बर शिविर लगाके इलाज करे के बात कहे जात हे.
जेल अधीक्षक जीएस शौरी के मुताबिक, जेल म बंद 6 बंदी चिकनपॉक्स के चपेट म हे, जेकर उपचार करे जात हे. वोकर हालत पहिली ले बेहतर हे. जिला म चिकनपॉक्स ले प्रभावित मरीज मन के बाद अब जेल के बंदी मन म भी ऐ बीमारी फईल गे हे.
जेल म करीब सप्ताह भर पहिली चिकनपॉक्स के एक मरीज देखे गए रहिस हे. वहीं, एक मरीज के संपर्क म आए के बाद लगातार मरीज मन के संख्या बढ़त गिस. संक्रामक बीमारी ह करीब 6 लोगन मन ल अपन चपेट म ले लिस हे.
hne_Deva hne_Deva hne_Deva